Saturday, November 26, 2011
PROVINCIAL MEET 2011, KAMPEON TI ELEMENTARIA TI UNIT 1!
Cabugao, Ilocos Sur (Nobiembre 26, 2011) – Naangay ti Provincial Athletic Meet 2011 iti Quirino Stadium, Vigan City, Ilocos Sur idi Nobiembre 21-24, 2011 a no sadino a ditoy ket nagpartisiparan dagiti atleta ken sports officials ti uppat a units a buklen ti nadumaduma a Munisipalidad a nagtitiponan dagiti napili nga umaayam a mangibagi iti nadumaduma met a pageskuelaan-elementaria a naarisit manipud iti napalabas a District Meet kadagita a lokalidad.
Daytoy ti nagnguduan ti sports competition dagiti ubbing manipud iti Distrito (agsasalip ti pageskuelaan-elementaria ti kada Barangay) santo Unit Meet (agsasalip dagiti ubbing manipud kadagiti nabenneg a Munisipalidad) ken agtungpal iti Provincial Meet (pagsasalipan ti tunggal UNIT).
Imbatad ni Mr. Donato Sajor, Head Teacher ti Pila Elementary School, Brgy. Pila, Cabugao, Ilocos Sur ken nagpaay a Coach ti Football ti Unit 1 a dakkel a sakripisio ti pagrebbenganda a mangisursuro a nangsanay ken nanguggor kadagiti ubbing iti sumagmamano nga aldaw a pannakidayoda. Innayonna a nupay dandanin agpaso ti lisensiana a kas sportsman, inkarigatanna latta ti nagserbi gapu ta kayatna met nga ipabigbig ti dedikasion a tinakderanda a mangisursuro a mangtubay kadagiti ubbing nga agbalin a nasalun-at ti isip ken bagina nga umili.
Makipada met la ti kapanunotan ni Mr. Ronel M. Ubaldo, District Physical Education of School Sports (PESS) Coordinator ti Cabugao DepEd District. Naalibtak met daytoy a maestro a nangtarabay ken nangala ti rekord ti resulta ti ay-ayam.
Idi Nobiembre 25, naragsak ni Sir Ronel a nangipagteng ti nagbanagan ti pannakipaset dagiti aywanda nga ubbing iti Opisina ni Mayor Edgardo “Ediboy” S. Cobangbang, Jr. a maysa kadagiti naregget a mangsupsuporta ti sports para kadagiti ubbing ken agtutubo. # (Insurat ken rinetrato ni JOED S. SAJONIA)
Dagiti nagun-od a puesto ti Unit 1 (Cabugao, Sinait, San Juan ken Magsingal) iti tunggal klase ti paay-ayam (event) ket dagiti sumaganad:
Posted by Bayan ng Cabugao, Ilocos Sur at 10:14 AM
Subscribe to: Post Comments (Atom)
eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn tgl_Latn eng_Latn